د مرکزی سوېل لویدیځ زون رئیس ښاغلی! مولوی سید منهاج الدین "هاشمی" د میدان وردګ ولایتی څانګې اړوند شیخ آباد ثابت کلینیک څخه نظارت (لیدنه) وکړه!* نن دوشنبه د روان ۱۴۴۵ سپوږمیز کال د شعبان المعظم میاشتې ۱۵ مه نېټه، د افغانی سرې میاشتې ټولنې مرکزی سویل لویدیځ زون رئیس ښاغلی! مولوی سید منهاج الدین "هاشمی" د یوه رسمی سفر په ترڅ کې د میدان وردګ ولایتی څانګې اړوند شیخ آباد ثابت کلینیک له کارکوونکو او د دوی له کړنو (فعالیتونو) لیدنه وکړه. نوموړی د یاد کلینیک په کارکوونکو ټینګار وکړ، ترڅو خپلو دندو ته ژمن پاتې شی، د وخت او حاضرۍ پابند و اوسی او له مراجعینو سره صمیمانه چلند او په ښه توګه د دوی درملنه وکړی، ترڅنګ یې د دوی ستونزې او غوښتنې هم واورېدې. ښاغلی "هاشمی" صاحب ژمنه وکړه، چې هڅه به کوو ترڅو په خپلو کړنو (فعالیتونو) کې موجوده ستونزې له منځه یوسو او په هر برخه کې خپل فعالیتونه لا ګړندی کړو. په درنښت